CELEX: 62018TN0246
Language: sk
Date: 2018-04-16 00:00:00
Title: Vec T-246/18: Žaloba podaná 16. apríla 2018 – Moreno Pérez/Rada

201805250541897082018/C 200/612462018TC20020180611SK01SKINFO_JUDICIAL20180416484811Vec T-246/18: Žaloba podaná 16. apríla 2018 – Moreno Pérez/Rada
 ---documentbreak--- C2002018SK4810120180416SK0061481481Žaloba podaná 16. apríla 2018 – Moreno Pérez/Rada
   (Vec T-246/18)2018/C 200/61Jazyk konania: angličtina
      Účastníci konania
   
   
      Žalobca: Maikel José Moreno Pérez (Venezuela) (v zastúpení: L. Guiliano a F. Di Gianni, lawyers)
   
      Žalovaná: Rada Európskej únie
   
      Návrhy
   
   Žalobca navrhuje, aby Všeobecný súd:
   
            —
         
         
            zrušil rozhodnutie Rady (SZBP) 2018/90 z 22. januára 2018, ktorým sa mení rozhodnutie (SZBP) 2017/2074 o reštriktívnych opatreniach vzhľadom na situáciu vo Venezuele, a vykonávacie nariadenie Rady (EÚ) 2018/88 z 22. januára 2018, ktorým sa vykonáva nariadenie (EÚ) 2017/2063 o reštriktívnych opatreniach vzhľadom na situáciu vo Venezuele, v rozsahu, v akom sa týkajú žalobcu; a
         
      
            —
         
         
            uložil Rade povinnosť nahradiť trovy konania.
         
      
      Dôvody a hlavné tvrdenia
   
   Na podporu svojej žaloby, žalobca uvádza dva žalobné dôvody.
   
            1.
         
         
            Prvý žalobný dôvod je založený na tvrdení, že Rada porušila zásadu riadnej správy veci verejných a právo žalobcu na obhajobu a na účinnú súdnu ochranu tým, že v primeranej lehote neposkytla prístup k dôkazom, na ktorých základe došlo k zaradeniu žalobcu na zoznam osôb a subjektov, na ktoré sa vzťahujú reštriktívne opatrenia.
         
      
            2.
         
         
            Druhý žalobný dôvod je založený na tvrdení, že Rada sa dopustila zjavne nesprávneho posúdenia tým, že nepreukázala, že žalobca vo svojej funkcii predsedu a bývalého predsedu Najvyššieho súdu Venezuely podporoval a zjednodušoval činnosti a politiky vlády, ktoré narúšali demokraciu a právny štát vo Venezuele, a že je zodpovedný za opatrenia a vyhlásenia, ktoré zbavili Národné zhromaždenie jeho právomoci.